Publication: Magyar Közlöny
Issue: MK-2001-36 (Year: 2001, Number: 36)
Era: 1990-2004
Section: A BM Központi Hivatal a 35/2000. (XI. 30.) BM rendelet 73. § (1) bekezdése alapján — az eddig közzétetteken
Paragraph Index: 440

4. Megjegyzés: 4.1. A listában használt „természetes szálak” kifejezés a mesterséges és szintetikus szálakon kívüli egyéb szálakra vonatkozik. A fonást megelőző fázisokra korlátozódik, beleértve a hulladékot is, és — egyéb megjelölés hiányában — magába foglalja a kártolt, fésült vagy másként feldolgozott, de nem fonott — szálakat. 4.2. A „természetes szálak” kifejezés magába foglalja a 0503 vámtarifaszám alá tartozó lószőrt, az 5002 és az 5003 2001/36. szám vámtarifaszám alá tartozó selymet, valamint az 5101— 5105 vámtarifaszámok alá tartozó gyapjúszálakat, a finom vagy durva állati szőröket, az 5201—5203 vámtarifaszámok alá tartozó pamutszálakat és az 5301—5305 vámtarifaszámok alá tartozó más növényi szálakat is. 4.3. A listában használt „textilpép”, „vegyi anyagok” és „papíripari rostanyagok” kifejezések a mesterséges, szintetikus vagy papír szálak vagy fonalak előállítására felhasználható, az 50—63. Árucsoportokba nem osztályozható anyagok leírására szolgálnak. 4.4. A listában használt „műszál” kifejezés az 5501— 5507 vámtarifaszámok alá tartozó szintetikus vagy mesterséges fonókábel, vágott szál vagy hulladék megjelölésére szolgál.

Source: https://magyarkozlony.hu/hivatalos-lapok/9b239f1a9e8d228748d20c679f4bb2519c7ffdc2/dokumentumok/bc1b16b74ce2330f3640868f3dee1d9468ebe022/letoltes